Document ID: /roh_data/filtered/fineweb-2-filterrobots_roh.jsonl.gz/35904

Raps dat ei. Nus quitein ei tup. Fagein il meglier ordlunder.
Il Buatsch lavura cun prezis directivs. Quei ein prezis solidarics. Tut*tas pagan suenter sias habilitats. Patratga con ch’ei drova ch’in festival sa haver liug e con bia ch’ei vala la peina d’esser cheu. Ina gervosa ei dapli ch’ina cuppa ord il Coop e musicist*a ei ina professiun, organisatur*a era.
Il prezi directiv gida sco orientaziun, paga tgei che ti sas e vul!
Quei festival ei buca commercial, nus obtenin negin gudogn e survegnin buca paga.
Ei funcziunescha, perquei che persunas lavuran gratuitamein. Era sch’ei ei sia professiun. Medemamein vulein nus pagar pagas gestas. Nus semettin a quei dilema denter lavur pagada e lavur voluntaria. Pertgei ei drova omisdus. Nus essan pertschart*as che nus passentein ina fin d’jamna exclusiva e tuttina empruein nus da far ei aschi accessibel sco pusseivel.
Discriminaziun dat ei dapertut, deplorablamein era en spazis politisai. Motivs ein la munconza dalla societad ed individuala en relaziun cun abus e discriminaziun sexualisada, rassistica ed impedia.
Nus vulein tschaffar in spazi aschi libers sco pusseivel da discriminaziun, nua che tut*tas sesentan bein. Tut las persuna che visetan san gidar cheu.
In concept da cumportament sa «awareness» esser. Carstgauns sefatschentan cheu cun in cumportament vicendeivel cun respect ed emprovan da metter entuorn quei. Duront il Buatsch 2022 eis ein specialmein impurtont a nus da sefatschentar cun nos agens privilegis e d’emprender da distinguer, numnar e midar cumportament violent ni cumportament «sur ils cunfins». Nus vulein gidar in l’auter e tschaffar spazis nua che carstgauns sesentan segirs*as.
Konkret:
Duront il Buatsch dat ei
1. In concept d’awareness
2. In team d’awarenesss
3. In Workshop duront la jamna da preparaziun
4. In program da rama per sefatschentar cun lur agens privilegis.
Il territori da festival e dall'infrastructura ei deplorablamein insuma buca accessibel senza barriera. Percass che ti dependas d'in access senza barrieras empruein nus da sustegnir tei. Fai aschi bien e s'annunzia tier nus egl ordavon per saver far giu.